Cele mai importante evenimente din ultimele 24 de ore:
- Volodimir Zelenski: Statul de drept global trebuie să ''funcţioneze din nou''
- Ambasadorul Ucrainei: Peste 150.000 de cetăţeni din acest stat au beneficiat de protecţie temporară în România
- Președintele ucrainean a discutat despre "formula păcii" cu premierul indian
- Un bloc turn și o fabrică din Harkov, lovite în timpul unui atac aerian
- ONU: Rusia controlează teritoriile ocupate din Ucraina printr-un climat de frică, crime și tortură
Preşedintele ucrainean Volodimir Zelenski a cerut miercuri liderilor mondiali ca o ordine internaţională bazată pe reguli să "funcţioneze din nou", opunându-se utilizării forţei de către Rusia, relatează Reuters.
Într-o intervenţie video la o conferinţă globală găzduită de Coreea de Sud, Zelenski - a cărui ţară a fost invadată de Rusia în 2022 - a spus că multe naţiuni şi regiuni ale lumii vor beneficia de restabilirea statului de drept internaţional.
"Împreună trebuie să facem ca forţa care a înnebunit să revină la reguli şi să facem ca regulile să funcţioneze din nou", a declarat el la Summit-ul pentru Democraţie, o iniţiativă a preşedintelui american Joe Biden care vizează să abordeze modalităţi de a opri regresul democratic şi eroziunea drepturilor şi libertăţilor.
Zelenski a spus că pentru ca pacea să prevaleze, Congresul SUA - unde disputele politice au împiedicat adoptarea unui proiect de lege care ar oferi încă 60 de miliarde de dolari ajutor Ucrainei - trebuie să se alăture lumii pentru a fi "co-autorii unei fiabilităţi solide".
Kievul şi partenerii săi occidentali au acuzat Rusia că foloseşte pretexte pentru a duce un război nejustificat de cucerire colonială în Ucraina. Rusia susţine că a trimis trupe în Ucraina în urmă cu doi ani într-o "operaţiune militară specială" pentru a-şi asigura propria securitate.
Război în Ucraina, 20 martie 2024 | Un bloc turn și o fabrică din Harkov au fost lovite în timpul unui atac aerian
Război în Ucraina, 19 martie 2024 | Ucraina vrea să facă la summitul de la Washington un "pas mare" către aderarea la NATO
Război în Ucraina, 18 martie 2024 | Putin, după alegeri: Un conflict pe scară largă cu NATO nu poate fi exclus
Război în Ucraina, 17 martie 2024 | The Telegraph: Din cauza lipsei de muniție, Ucraina va doborî doar una din cinci rachete până la sfârșitul lunii
Război în Ucraina, 16 martie 2024 | Rusia susține că a ucis "un număr mare" de soldaţi ucraineni cu o bombă cu vid